今日工作，午飯時間，剛好在佐敦一帶，又咁啱經過好久沒幫襯的好好上海小館，見到唔多人（十二點半），諗咗一秒，就入去開飯喇！！擔擔豬扒面，上枱時見到湯底的顏色，感覺好足料，不過都係要食過先知。食面時，我第一件事永遠都是飲啖湯先講。湯底的用料足，濃濃的花生香味，漫漫的在咀面散開，點了少辣，一點惹味、又不會難受，正，最重要是單喝湯也不會覺得油膩。豬排是正宗的上海排骨，其實就是帶骨的豬排，豬排一咬就可，絕對不韌，味道好。面是用了幼面，少許彈牙。